
Mezőgazdasági hulladékok anaerob fermentációjának mikrobiológiai optimalizálása

A dolgozat egy, a mezőgazdasági létesítmények körében egyre inkább népszerűbbé váló energiahordozót, a biogázt és ennek mikrobiológiai alapjait hivatott bemutatni. A dolgozat a mikrobiológia és a biokémia alapjait is taglalva teszi érthetővé az Olvasó számára az anaerob fermentáció és a vizsgálathoz szükséges laboratóriumi folyamatok, eszközök működését. Az írás összesen hét fejezetre oszlik, melyben az Olvasó az alapoktól kezdve, a kísérletek leírásán át jut el az alkalmazási területekig és a fejlesztési lehetőségekig.
Az első rész, a dolgozat megértéséhez szükséges fogalomgyűjteményt és az idevágó mikrobiológiai alapokat részletezi. Megismerteti a kísérletek során felhasznált metanogén baktériumok taxonómiai besorolását, több szempontból bemutatja és összehasonlítja az eukarióta és prokarióta sejtek felépítését, működését, valamint a metanogén baktériumfajokra jellemző tulajdonságokat és a biogáz képződését megelőző metabolikus folyamatokat.
A második rész a laboratóriumi munkálatok elméleti alapjait adja meg. Ez a laboratóriumban felhasznált eszközöktől, a sterilezési alapokon, a mintavételezésen, az identifikáláson át a tenyészetek létrehozásáig mutatja be a laboratóriumi munka egyes lépéseit.
Az utolsó részekben pedig a TDK dolgozat részletesen ismerteti a korábban összefoglalt elmélet gyakorlati megvalósítását különböző körülmények között és kitekintést ad a további fejlesztési lehetőségekre és alkalmazási területekre.



